Tänasest Delfist saame lugeda järjekordset uudist punanahkade maa õnnetusest. Seal kirjutatakse, et Ecuadoris jõustus uus sotsialistlik põhiseadus.    Ecuadoris (ka Ekvador) kuulutati välja uus, sotsialistlik, presidendile suurema võimu andev põhiseadus, mis kolm nädalat tagasi referendumil ülekaalukalt heaks kiideti.    President Rafael Correa läbi surutud 444 paragrahvi sisaldav dokument kiideti rahvahääletusel heaks 64  protsendiga 28 vastu. Põhiseadus avaldati esmaspäeval valitsuse ametlikus väljaandes, millega see ka ametlikult kehtima hakkas, teatab AFP.    Põhiseaduse assamblee peab veel kord lühikeseks ajaks kokku tulema, et korraldada 2009. aasta veebruaris üldvalimised, kus Correa võib uuesti kandideerida, millest ta juba ka teatanud on.    Uus konstitutsioon lubab presidendil kandideerida kaheks järjestikuseks ametiajaks, laiali saata parlamenti ja välja kuulutada ennetähtaegseid valimisi.    Uus põhiseadus suurendab valitsuse kontrolli majanduse üle, mis baseerub peamiselt nafta-, banaani- ja kohviekspordil ning emigrantide koju saadetaval rahal.    Correa on öelnud, et tahab riigis kehtestada "21. sajandi sotsialismi" nagu see toimib Venezuelas ja Boliivias.    Konstitutsioon tagab kõigile tervishoiu ja tasuta hariduse kuni kolledži kolmanda aastani ning "väärika ja vajadustekohase kodu, sõltumata sotsiaalsest ja majanduslikust olukorrast".